OzLabs/hebrew-wiki-articles huggingface dataset:
פנחס זוארץ

פנחס (פינקי) זוארץ (4 בנובמבר 1964 – 15 באפריל 2017) היה ראש מועצת בנימינה-גבעת עדה. קודם לכן היה אלוף-משנה בצה"ל, שכיהן בין היתר כמפקד עוצבת שועלי מרום, כמפקד החטיבה הדרומית ברצועת עזה וכמפקד קורס פו"ם ברק.

== ביוגרפיה ==
זוארץ נולד וגדל בנתניה, בן להורים יוצאי לוב, הוא נקרא על שם סבו שנרצח בשואה. היה חניך ומדריך בתנועת "המכבי הצעיר". עם גיוסו לצה"ל התנדב זוארץ לצנחנים והתקבל לפלוגת הנ"ט של החטיבה. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בצנחנים. בהמשך מונה למ"פ בגדוד 101 במהלך האינתיפאדה הראשונה. זוארץ שימש בתפקידי פיקוד שונים בחטיבה ובהם מפקד גדוד 101 בלחימה בדרום לבנון, מפקד בסיס האימונים החטיבתי וסגן מפקד החטיבה. במרץ 2000 קודם לדרגת אל"ם ומונה למפקד חטיבה 646, חטיבת צנחנים במילואים בפיקוד הדרום הוא שירת בתפקיד זה עד אוגוסט 2002. במקביל פיקד גם על קורס מג"דים.

בהמשך, שימש כמפקד החטיבה הדרומית ברצועת עזה ופיקד עליה במהלך האינתיפאדה השנייה במבצעים כנגד הטרור הפלסטיני ברצועת עזה, ובהם מבצע קשת בענן וכן בעת אסונות הנגמ"שים. ב-16 במרץ 2003, בעת פעולות חישוף בציר פילדלפי שביצע כוח מהחטיבה שכלל שני דחפורים משוריינים ונגמחון, נהרגה בתאונה רייצ'ל קורי, פעילה אמריקנית בתנועת הסולידריות הבינלאומית (ISM), על ידי דחפור די-9 צה"לי בעת שניסתה לעוצרו בגופה. זוארץ התראיין לתוכנית "עובדה" בעקבות התקרית ובראיון הביע צער על מותה של קורי אך טען שמותה היה תאונה שנגרמה עקב חוסר אחריות של הפעילים. בסופו של דבר, בית המשפט המחוזי דחה תביעה שהגישה משפחת קורי כנגד משרד הביטחון וקטרפילר, וקבע שמותה של קורי הייתה תאונה שנגרמה בעת פעילות מלחמתית, ושנהג הדחפור לא ראה אותה.
משה בוגי יעלון בבית החולים סורוקה לאחר שנפצע מפיצוץ מטען חבלה ליד היישוב מורג בגוש קטיף, בעת שנסע בג'יפ הפיקוד, יולי 2004]]
ב-8 ביולי 2004, בעת סיור בסמוך למורג, נפצע זוארץ ממטען חבלה רב עוצמה וכף רגלו נקטעה. לאחר הליך שיקום שב זוארץ לשירות פעיל כמפקד קורס פו"ם ברק. כנגד זוארץ התנהל משפט צבאי בגין חיילת שהתלוננה כי הוטרדה מינית על ידו וב-2007 הוא זוכה.

בשנת 2011, יצא עם משפחתו לשליחות בניו ג'רזי, ארצות הברית במסגרת ארגון ידידי צה"ל. באוקטובר 2013, לאחר שחזר לישראל, נבחר לעמוד בראשות המועצה המקומית בנימינה-גבעת עדה.

זוארץ נפטר מדום לב ב-15 באפריל 2017 בעת ששהה בחופשה משפחתית בווייטנאם. הותיר אחריו את אשתו תמי, שני בנים ושתי בנות.

==קישורים חיצוניים==
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:מפקדי חטיבה 646
קטגוריה:מפקדי החטיבה הדרומית באוגדת עזה
קטגוריה:ראשי מועצת בנימינה-גבעת עדה
קטגוריה:מפקדי גדודים בחטיבת הצנחנים
קטגוריה:בוגרי המכללה לביטחון לאומי
קטגוריה:בוגרי המכבי הצעיר
קטגוריה:פוליטיקאים נכי צה"ל
קטגוריה:קציני צה"ל בכירים בראשות רשויות מקומיות בישראל
קטגוריה:ישראלים שנולדו ב-1964
קטגוריה:ישראלים שנפטרו ב-2017
נס ברחוב שמונה

נס ברחוב שמונה (באנגלית: batteries not included* - מילולית: "לא כולל סוללות") הוא סרט מדע בדיוני אמריקאי משנת 1987 בבימויו של מתיו רובינס אודות קבוצה של דיירים עניים בבניין דירות בדרום מערב ניו יורק המנסים באופן נואש למנוע מיזם מרושע להרוס את בניין הדירות הישן והרעוע שלהם, כאשר משפחת רובוטים מעופפת זעירה מהחלל החיצון מגיעה לבקר אותם ולסייע להם.

התסריט של הסרט היה אמור במקור להיות הבסיס לפרק בסדרת המדע בדיוני "סיפורים מופלאים" אך סטיבן ספילברג אהב את הרעיון במידה כה רבה שהוא החליט להפיק סרט באורך מלא על בסיס התסריט. 

בסרט מככבים יום קרונין, ג'סיקה טנדי, פרנק מקריי, אליזבת פנה, מיכאל קרמיין ודניס בוטסיקאריס.

==תקציר העלילה==
עלילת הסרט מתמקדת בקבוצת דיירים עניים המתגוררים בבניין דירות ישן ורעוע בדרום מערב ניו יורק אשר כוללת את בני הזוג הקשישים פרנק ופיי ריילי, מתאגרף לשעבר בשם הארי נובל, אישה הרה היספנית בשם מריסה אסטבל, והאמן מייסון ביילור. הדיירים נקלעים לתסבוכת לאחר שיזם מרושע זומם להרוס את הבניין ולבנות במקומו גורד שחקים. לאחר שתושבי הבניין מצהירים כי אין להם כל כוונה לנטוש את הבניין היזם שולח כנופיה מקומית על מנת שזו "תשכנע" את הדיירים באופן אגרסיבי לפנות את דירותיהם תמורת פיצוי הולם. המצב נראה עגום עבור הדיירים עד אשר מופיעים בבניין במפתיע משפחת רובוטים מעופפת זעירה מהחלל החיצון אשר מסוגלים לתקן חפצים שונים ולהחזיר אותם למצבם המקורי. החוצנים אשר מתיידדים עם הדיירים, משתמשים בהמשך ביכולותיהם המתקדמות כדי לגבור על היזם והכנופיה שלו.

==צוות השחקנים==
* יום קרונין – פרנק ריילי 
* ג'סיקה טנדי – פיי ריילי 
* פרנק מקריי – הארי נובל 
* אליזבת פנה – מריסה אסטבל
* מיכאל קרמיין – קרלוס צ'אבס
* דניס בוטסיקאריס – מייסון ביילור

== ראו גם ==
* סיפורים מופלאים

==קישורים חיצוניים==
* 

* 

== הערות שוליים ==

קטגוריה:סרטי 1987
קטגוריה:סרטי אולפני יוניברסל
קטגוריה:סרטים אמריקאיים
קטגוריה:סרטי מדע בדיוני אמריקאיים
קטגוריה:סרטי חוצנים
קטגוריה:סרטי פנטזיה
קטגוריה:סרטי רובוטים
קטגוריה:סרטי מדע בדיוני מ-1987
שרה תאודורה, קיסרית בולגריה

שרה תאודורה (בבולגרית: Сара Теодора) הייתה אשתו השנייה של איוון אלכסנדר, קיסר בולגריה וקיסרית רעיה של בולגריה.

==קורות חייה==
שרה תאודורה נולדה בטרנובו, בירת האימפריה הבולגרית השנייה בשם שרה, בת למשפחת סוחרים יהודים אמידה אשר התגוררה ברובע היהודי שבעיר. ידוע ששם אימה של שרה היה תמרה ובהמשך ניתן השם גם לבתה. ב-1346 נישאה שרה לאיוון אלכסנדר, תחת תאודורה נסיכת ולאכיה, אשר גורשה על ידי הקיסר הבולגרי. שרה אימצה את הנצרות האותודוקסית, אך בני הקהילה היהודית סמכו על חסותה, צברו מעמד חברתי רם יותר בתקופת כהונתה, והעניין הוביל לעימותים מול האוכלוסייה הנוצרית.

שרה תאודורה מילאה תפקיד משמעותי בחלוקת האימפריה הבולגרית. מאמצי השכנוע שלה הובילו את איוון אלכסנדר לחלק את ממלכתו בין בניו עוד בימי חייו. בנה של שרה תאודורה, איוון שישמן, קיסר בולגריה שלט במרכז הממלכה ובבירה טרנובו, ובנה של קודמתה תאודורה מוולאכיה, איוון סרצימיר, שלט על נסיכות וידין שבירתה וידין. החלוקה החלישה את האימפריה הבולגרית אשר כבר הייתה בדעיכה, ובהמשך היא נפלה לידי האימפריה העות'מאנית.

לשרה תאודורה ואיוון אלכסנדר נולדו חמישה ילדים. איוון שישמן, איוון אסן החמישי שככל הנראה הוצא להורג על ידי העות'מאנים ב-1388, הנסיכה תמרה אשתו של מוראט הראשון סולטאן האימפריה העות'מאנית, הנסיכה מריה (1348–1390) אשתו של אנדרוניקוס הרביעי, קיסר האימפריה הביזנטית, והנסיכות דסיסלאבה וואסיליסה. שרה תאודורה נפטרה ככל הנראה בשלהי שנות ה-80 של המאה ה-14 ונקברה לצד בעלה איוון אלכסנדר בכנסיית סנט פטקה בטרנובו.

== קישורים חיצוניים == 

==הערות שוליים==

שרה תאודורה
קטגוריה:האימפריה הבולגרית השנייה
שרה תאודורה
קטגוריה:מלכות רעיות
קטגוריה:נפטרים ב-1439
קטגוריה:נשים בולגריות
קטגוריה:מתנצרות
סיפורים מופלאים

סיפורים מופלאים (באנגלית: Amazing Stories) הייתה סדרת פנטזיה, אימה, ומדע בדיוני אמריקנית אשר נוצרה על ידי סטיבן ספילברג. הסדרה שודרה במקור בערוץ NBC בין השנים 1985 ל-1987.

כל פרק מתמקד בעלילות שונות, בעיקר בסוגות הפנטזיה והמדע בדיוני, אשר בסופן היה לעיתים קרובות אלמנט הפתעה. בפרקי הסדרה השונים משתתפים שחקנים נודעים רבים בהם קיפר סאת'רלנד, צ'רלי שין, טים רובינס, מארק המיל, ג'ון ליתגאו, פטריק סווייזי, קווין קוסטנר, דייוויד קרדין, דן אקרויד ודני דה ויטו.

הסדרה הייתה מועמדת ל-12 פרסי אמי וזכתה ב-5. על כתיבת התסריט הפרק "The Amazing Falsworth" של העונה הראשונה של הסדרה זכה התסריטאי מיק גאריס בפרס אדגר. התסריט של סרט המדע בדיוני משנת 1987 נס ברחוב שמונה נועד במקור לשמש לבסיס לפרק בסדרה "סיפורים מופלאים", אבל סטיבן ספילברג כה אהב את הרעיון עד כדי כך שהוא החליט להפיק סרט באורך מלא על בסיס התסריט.

הסדרה שודרה בישראל בערוץ הראשון בשלהי שנות ה-80.

==ראו גם==
*נס ברחוב שמונה

==קישורים חיצוניים==

קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:סדרות מדע בדיוני אמריקאיות
קטגוריה:הערוץ הראשון - תוכניות רכש
קטגוריה:זוכי אמי בפריים טיים: עריכת קול
קטגוריה:NBC: סדרות טלוויזיה

קטגוריה:סדרות פנטזיה אמריקאיות
קטגוריה:יוניברסל טלוויזיה: סדרות טלוויזיה
מודל מבנה צסיום כלוריד

מודל מבנה צסיום כלוריד (CsCl) הוא מודל של גביש יוני שבו האניונים נמצאים ב-8 הפינות של תא היחידה הקובי וקטיון אחד באמצע תא היחידה. בצורה אקוולנטית, ניתן לתאר זאת שהקטיונים נמצאים בפינות של תא היחידה והאניון נמצא במרכז. לכל סוג של יון בגביש יש מספר קואורדינציה 8.

בין התרכובות בעלות המבנה של צסיום כלוריד: CsCl, CsBr, CsI, CsCN, CuZn, NH<sub>4</sub>Cl.

{| class="wikitable"
|-
! צילום גבישי צסיום כלוריד !! מבנה גביש של צסיום כלוריד !! מבנה תא יחידה של צסיום כלוריד
|-
| <gallery>
קובץ:Caesium chloride.jpg
 </gallery>
| <gallery>
 קובץ:Caesium-chloride-3D-ionic.png
</gallery>
| <gallery>
קובץ:CsCl polyhedra.png
</gallery>
|}

== השוני בין מודל הסזיום כלוריד למודל הנתרן כלוריד ==
מבנה תא יחידה של צסיום כלוריד

יוני צסיום גדולים מיוני הנתרן ולכן לא יכולים להתאים למרווחים שבין סריג יוני הכלור. בצסיום כלוריד יוני הכלור מאורגנים במבנה קובי פתוח יותר, כאשר יוני הצסיום ממלאים את המרווחים ביניהם.

במבנה של גביש צסיום כלוריד כל יון צסיום מוקף ב-8 יוני כלור וכל יון כלור מוקף ב-8 יוני צזיום. לכן, לצסיום כלוריד יש קואורדינציה 8:8 . תא יחידה של צסיום כלוריד מכיל רק יון אחד מכל סוג. לדוגמה: יש יון צסיום בודד במרכז ויון כלור (<math>8X1/8 =1</math> ) אחד בפינות.

כאשר נוצרים כוחות משיכה בין שני יונים בעלי מטענים מנוגדים, משתחררת אנרגיה. ככל שמשתחררת יותר אנרגיה המערכת הופכת ליציבה יותר. כלומר, ככל שיש יותר אינטראקציות בין יונים שליליים וחיוביים, הגביש יהיה יותר יציב.

כאשר מקיפים יון חיובי כמו צסיום עם שמונה יוני כלוריד ולא רק שישה (ולהפך עבור יוני כלוריד, כלומר כל יון שלילי של כלוריד מוקף בשמונה יוני צסיום), מתקבל גביש יציב יותר.
דבר זה אינו מתקיים במודל גביש של נתרן כלוריד בגלל שיוני הנתרן קטנים מיוני הצסיום. אם הם יסתדרו באותו מבנה כמו של הצסיום כלוריד, כל המבנה יתכווץ והדבר יגרום למגע בין יוני כלור אחד עם השני אשר יביא לכוחות דחייה בין יונים שליליים .

בסידור זה כוחות הדחייה גוברים על כוחות המשיכה שיכלו להיווצר בין יון כלוריד לשמונה יוני נתרן. כלומר סידור זה אינו אפקטיבי מבחינה אנרגטית. לעומת זאת כאשר הנתרן הכלורי מסודר במבנה קואורדינציה 6:6 אין כוחות דחייה בין יוני הכלוריד השונים, ולכן זאת הצורה הטובה ביותר לסידור הגביש.

כדי לדעת האם תרכובות במבנה צסיום כלוריד או נתרן כלוריד צריך להתייחס ליחס בין הרדיוס של היון השלילי לרדיוס של היון החיובי.
אם הרדיוס של היון החיובי גדול יותר ב 73% מהרדיוס של היון השלילי אז מתאפשרת קואורדינציה 8 :8 .כאשר ההפרש בין הרדיוסים 41%-73% אז מתאפשרת קואורדינציה 6: 6

{| class="wikitable"
|-
! מבנה תא יחידה של צסיום כלוריד !! מבנה תא יחידה של נתרן כלוריד
|-
| מרכז מבנה קואורדינציה 8:8
| מרכז מבנה קואורדינציה 6:6
|-
| מרכז
| מרכז
|}
במודל מבנה של צסיום כלוריד, יון צסיום הוא כ 93% מגודלו של יון כלוריד, כלומר היחס בין רדיוסי היונים נמצא בתחום המתאים לקואורדינציה 8:8. לעומת זאת במודל מבנה של נתרן כלוריד יון נתרן הוא כ-52% מגודלו של יון כלוריד, כלומר היחס בין רדיוסי היונים מתאים לקואורדינציה 6:6.

==הערות שוליים==

קטגוריה:יונים
איבראהים סוס

איבראהים סוס (נולד בשנת 1945 בירושלים), הוא סופר ופוליטיקאי פלסטיני.

==ביוגרפיה==
למד באוניברסיטאות בפריז ובלונדון, את הדוקטורט הוא עשה במדעי המדינה בפריז.

נוסף על הקריירה הפוליטית שלו, הוא גם פסנתרן, מלחין וסופר. בשנים 1978 – 1992 הוא ייצג את אש"ף בפריז
, בשנים 1975 – 1980 באונסקו ובשנים 1983 – 1985 בסנגל. בשנים 1998 – 2003 הוא כיהן בסגן מנהל ארגון העבודה הבינלאומי, והחל משנת 2003 סגן נשיא אוניברסיטת אל-קודס בירושלים.

==יצירותיו==
* פרחי הזית, 1985
* מכתב לחבר יהודי, 1988 (באנגלית 2007)
* שושני הצל, 1989
* תחילה הייתה האבן, 1993
* רחוק מירושלים, 1998

==קישורים חיצוניים==
* [http://abumidian.wordpress.com/hebrew/tirgumim/sus/ קטע מתוך "מכתב לחבר יהודי"]

==הערות שוליים==

קטגוריה:סופרים פלסטינים
קטגוריה:פוליטיקאים פלסטינים
קטגוריה:פלסטינים שנולדו ב-1945
זמר לספינה

אוניית המעפילים "חביבה רייק", יוני [[1946]]
"זמר לספינה" (נקרא לעיתים גם "שְׁקִיעָה נוּגָה") הוא שירו של המשורר הישראלי חיים חפר. נכתב בשנת 1947, והולחן על ידי המלחין דוד זהבי.

נושאי השיר הם חוויותיו של איש הפלי"ם באוניית מעפילים במסגרת תנועת ההעפלה לארץ ישראל, והגעגועים אל האישה האהובה שבמרחקים.

השיר ומנגינתו נעשו אהודים ביישוב ובתרבות הישראלית; הוא בוצע בין השאר על ידי טובה פירון ועל ידי הגבעטרון, גידי גוב, עוזי מאירי, אריק סיני, מזי כהן ודודו זכאי. מקובל לנגנו בכלי התקשורת בימי זיכרון, חגים ומועדים, כמו גם בתוכניות שירה ונגינה בימי החול.

== תכנים ואמירות ==
השיר המחורז כולל שישה בתים.

בבית הראשון מתאר הדובר את תחושותיו באמצעות מצבי הטבע, ובהו עצבות - "שְׁקִיעָה נוּגָה", וחוסר וודאות - "הַיָּם אוֹבֵד בָּעֲרָפֶל", בדידות - "וְדוּמִיָּה גְּדוֹלָה"; ולצדם תקווה - "כּוֹכָב רִאשׁוֹן עָלָה".

בבית השני מספר הדובר על דמותה של אהובתו העומדת כל העת בדמיונו לנגד עיניו, ומתאר את פניה המחייכות: "וְאַתְּ נִצֶּבֶת מִנֶּגֶד / בְּחִיּוּךְ בְּעֵינַיִם כְּחֻלּוֹת..." - מראה שמחזק את ליבו.

הבית השלישי מאזכר את ההקשר ההיסטורי והאקטואלי שבו נמצא הדובר - באוניית מעפילים - "בִּסְפִינָה רְדוּפַת בְּכִי וּשְׁכוֹל", אשר רובם ככולם של נוסעיה הם ניצולי השואה המנסים לעלות לארץ ישראל, למרות הקשיים שמערימה בדרכם ממשלת המנדט. "רב-החובל", בין שזו דרגתו בספינה, ובין שזו דרגתו הנמלצת והמשעשעת כלפי בת זוגו, חותר להגיע באונייה אל חופי הארץ, הן כמופקד על שלומם של נוסעיה והן בשל געגועיו אל בת הזוג, ומילות השיר מתארות יחדיו שני נתיבים אלו, למשל במילים: "הוּא יַגִּיעַ, יַלְדֹּנֶת, אֵלַיִךְ, / וְהַסַּהַר יָאִיר בְּדַרְכּוֹ...".

בבית הרביעי פותח המשורר במעין אתנחתא פואטית העשויה תיאורי טבע המשרים שלווה, אולם בשורה האחרונה, חוזרת תחושת השכול, הכאב והאבלות, על המעפילים והאוניות שניזוקו או שטבעו בלב ים במילים:

אולם הדובר מוצא נוחם ועידוד רב בדמותה של האהובה, המהווה מעין תריס או לפחות חוויה חיובית מאזנת, למפגש עם ניצולי השואה, עם המידע על השואה, עם מחנות העקורים ועם גורלם, בבית הרביעי:

בבית החמישי ממשיכה שיחת המונולוג של הדובר עם האהובה שבמרחקים, ומפורטת. הדובר מציין את אפשרות מעצרו עם חבריו בידי שלטונות המנדט, שלאחריה יוגלו למחנה מעצר באי רחוק, ייתכן שהכוונה למחנות המעצר בקפריסין, שאליהם נשלחו המעפילים לארץ בידי כוחות הצבא הבריטי על פי המדיניות הבריטית מיוני 1946. כך במילים "וְעֵת הָאִי הַבּוֹדֵד יִכְלָאֵנִי", - אבל, הדובר יודע שדמותה של האהובה תלווה אותו גם במעצר:

== קישורים חיצוניים ==

* [http://web.nli.org.il/sites/nli/hebrew/Pages/SearchResults.aspx?k=%22זמר%20לספינה%22 ביצועים והקלטות ל"זמר לספינה"], באתר הספרייה הלאומית
* נגה אשד וקהל שרים, [http://www.youtube.com/watch?v=H9Q0E3nvDTo "זמר לספינה"], באתר youtube
* [https://palmach.org.il/archive/songs/songpage/?itemId=167676 זמר לספינה] באתר מוזיאון הפלמ"ח

קטגוריה:שירי 1947
קטגוריה:שירי דודו זכאי
קטגוריה:שירי עוזי מאירי
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי דוד זהבי
קטגוריה:ההעפלה בתרבות ובאמנות
Tonight (סיפור הפרברים)

"Tonight" (בגרסה העברית, לפי תרגום אהוד מנור: "עכשיו") הוא שיר ידוע מתוך המחזמר "סיפור הפרברים" שהוצג לראשונה בברודוויי בשנת 1957. השיר, שפורסם לראשונה שנה קודם לכן, הוא פרי שיתוף פעולה של ליאונרד ברנשטיין שהלחין את השיר וסטיבן סונדהיים שכתב את המילים.

השיר הוא דואט, המבוצע על ידי זוג האוהבים טוני ומריה, כאשר טוני מגיע אל ביתה של מריה, בסצנת ה"מרפסת" הידועה. זמן קצר לאחר שהוא מבצע את השיר "מריה", השיר מופיע במחזמר פעם נוספת, בסצנה החמישית אך בגרסה שונה.

==סגנון מוזיקלי==
סיפור הפרברים, אינו מאופיין באחידות מבחינה מוזיקלית. כך, לקטעים שונים במחזמר, סגנון מוזיקלי שונה. עם זאת, שיר זה נודע בארבעת האינטרוואלים שלו, ומוזיקת רקע אשר מתחילה בסולם פנטטוני המתפתח למפתח מערבי.

==גרסאות כיסוי לשיר==
השיר זכה לפרסום מחודש בשנת 1961 כאשר יצא כסינגל של פורנט וטיצ'ר (Ferrante & Teicher) שהגיע למקום ה-8 בבילבורד הוט 100, ובמקום ה-2 במצעד בילבורד Adult Contemporary.

לשיר נפוצו גרסאות כיסוי רבות, כשבין המבצעים השונים ניתן למנות את: אדי פישר, We Five, אדי האריס, שרה ברייטמן, ג'וני מאטיס, אנדי ויליאמס, הצלליות, ננסי וילסון, אנדרה פרווין, בליין אנדרסון, סמי דייוויס ג'וניור. גם שירלי באסי הקליטה את השיר בשנת 1962, והוא הגיע למקום ה-21 במצעד באנגליה, מה שהפך גרסה זו ליחידה שנכנסה למצעד הבריטי. גרסת כיסוי נוספת לשיר נערכה בסדרה המוזיקלית Glee, בפרק "Preggers". על ידי ג'נה אושקוביץ. השיר Tonight מופיע פעם נוספת בסדרה בפרק החמישי בעונה השלישית, אז שרים אותו כדואט, ליאה מישל ודארן כריס.

==אזכורים והופעות מיוחדות==
* השיר הושמע בתוכניתו של אד סאליבן, המופע של אד סאליבן בביצוע של קרול לורנס ולארי קרט.
* השיר מופיע כפסקול בסרט המצויר קשה להיות חרק! של וולט דיסני.

==ראו גם==
* סיפור הפרברים

==קישורים חיצוניים==

* [https://web.archive.org/web/20120802001857/http://www.lyricstime.com/west-side-story-soundtrack-tonight-reprise-lyrics.html מילות השיר]
* [http://www.answers.com/topic/tonight-song-from-west-side-story מידע כללי על השיר באתר answers.com]

== הערות שוליים ==

קטגוריה:שירי 1957
קטגוריה:סינגלים מ-1957
קטגוריה:שירי שרה ברייטמן
קטגוריה:דואטים
קטגוריה:שירים באנגלית
קטגוריה:שירים שנכתבו על ידי סטיבן סונדהיים
קטגוריה:שירים ממחזות זמר
קטגוריה:שירים על לילות
המצור על רואן

המצור על רואן הוטל על ידי האנגלים בין יולי 1418 לינואר 1419 בזמן מלחמת מאה השנים.

==רקע היסטורי==
בזמן המצור מנתה אוכלוסיית רואן כ-70 אלף תושבים. לפיכך הייתה אחת הערים הגדולות בצרפת, ותפיסתה הייתה מכרעת במערכה על נורמנדי בזמן מלחמת מאה השנים.

מאז כיבושה של דוכסות נורמנדיה ב-1204, העיר נשלטה על ידי הטירה של רואן, טירה אדירה שנבנתה על ידי פיליפ השני בשנים 1204-1210.

מסביבות שנת 1415, עת נפלה ארפלור, חוזקה רואן ובוצרה בידי הצרפתים והפכה למקום המוגן ביותר בו נתקלו הפולשים האנגלים.
כאשר האנגלים הגיעו לרואן, היו מפוזרים מגדלי שמירה ותותחים רבים לאורך חומות העיר. חיל קשתים המצויד בקשת מוצלבת עמד תחת פיקודו של אלן בלנשאר, המשנה לגי לה בוטלייר, מפקד כל הכוחות באזור. גי תמך בבית בורגונדי בזמן מלחמת אזרחים מול בית ארמניאק והיה המפקד הקודם של העיר דייפ.
הדיכאון בו שרתה ממלכת צרפת, ובמיוחד נורמנדי, תחת עול המס הביאה את התושבים לשנאה של בית ארמניאק.

==המצור==
בשל מחסור בכח אדם בצד האנגלי, לא התאפשרה פריצה מהירה אל העיר, ולכן היא הושמה כולה במצור הדוק.
בכישרון רב, האנגלים השתמשו בכל סירותיהם כדי לחסום על אפשרות לקבלת אספקה דרך נהר הסיין.
האנגלים התכוונו להרעיב את המגינים. עד דצמבר, תושבי רואן אכלו חתולים, כלבים, בשר סוסים ואף עכברים. הרחובות מלאו באזרחים מורעבים. העיר גרשה 12,000 מתושביה העניים יותר על מנת לחסוך במזון. המלך הנרי החמישי לא הרשה לאף אדם לעבור את קווי המצור, וכך העניים הרעבים נאלצו לחיות בתעלה הגנה שנחפרה ליד חומות העיר. אפילו האנגלים ריחמו על הרעבים ובקריסמס 1418, הרשה המלך לשני כמרים לחלק מזון, אולם בסיום היום הופסק המזון והמגורשים חזרו לרעב ולמוות בשוחה.

למרות מספר ניסיונות אמיצים של הכוח הצרפתי לפרוץ החוצה, המצור נמשך עד לינואר 1419. 
רואן, שאוכלוסייתה הלכה והצטמצמה, החליטה לשאת ולתת על ידי שליחת משלחת בראשות גי לה בוטיילר ושישה חברים נוספים.
לאחר שמונה ימים של משא ומתן, שליחי רואן לא יכלו לקבל את התנאים שהוצעו להם, והחליטו לנסות להרוס את העיר ולנטוש אותה על ידי ניסיון הבקעה נואש.

כדי לא להישאר עם עיר חרוכה לאחר מצור ארוך ויקר, הסכים הנרי להקל בתנאי הכניעה וכך קיבל את השליטה על העיר.

==לאחר הכניעה==
אלן בלנשאר, שהוציא להורג אסירים אנגלים הוצא בעצמו להורג על ידי האנגלים לאחר נפילת העיר.
לאחר נפילת העיר, תושבים רבים מאסו בדוכס בורגונדי וביורש העצר והם נשבעו אמונים להנרי.

הנרי החמישי הקים את מעונו הצרפתי בבית המפואר של טירת רואן ולאחר מכן בטירת ונסן. זה יהיה מודל לחיקוי על ידי הנרי השישי, מלך אנגליה משנת 1422, ולאחר מכן על ידי אדוארד הרביעי, מלך אנגליה, יליד רואן בשנת 1442 (שנשא את התארים מלך אנגליה ומלך צרפת).

הנרי המשיך במסע הכיבושים ותפס את כל נורמנדי, פרט למון סן מישל, שעמדה בפרץ במשך 21 שנה עד לתפיסת השטח מחדש בידי הצרפתים.

==הערות שוליים==

מאה השנים
מצור על רואן
החידה של קספר האוזר

המסתורין של קספר האוזר (בגרמנית: Jeder für sich und Gott gegen alle) הוא סרט דרמה אותו ביים הבמאי הגרמני ורנר הרצוג בשנת 1974. הסרט מספר את סיפורו האמיתי של איש המסתורין קספר האוזר (בגילומו של ברונו שליינסטין), המבוסס על תמלילי מכתביו.

== עלילה ==
הסרט עוקב אחר קספר האוזר, שחי את 17 השנים הראשונות של חייו כבול במרתף קטן עם סוס צעצוע, ללא כל מגע אנושי למעט אדם לבוש מעיל שחור וכובע, שהאכיל אותו מדי יום.

יום אחד בשנת 1828, אותו אדם הוציא את האוזר מתאו ולימד אותו מספר משפטים ואיך ללכת, ואז עזב אותו לבדו ברחוב בעיר נירנברג. האוזר הופך מושא לסקרנות רבה בקרב אנשי העיר ובהמשך אף מוצג בקרקס המקומי בטרם נלקח תחת חסותו של מר דאומר, שהשקיע בחינוכו. האוזר למד לקרוא ולכתוב ופיתח גישות מקובלות על היגיון ודת, אך בעיקר נמשך למוזיקה. 

האוזר משך את תשומת לבם של אנשי האקדמיה, אנשי הדת ואנשי האצולה, אך בשיא פריחתו, הותקף פיזית על ידי אותו אדם שהחזיק בו במשך 17 שנים. האוזר נפגע בראשו אך הצליח להתאושש. לאחר מכן, באופן מסתורי, הוא נדקר בשנית, הפעם באזור החזה, פגיעה שהביאה למותו.

רגע לפני מותו מתואר האוזר בסרט כשהוא מוטל במיטה ומתאר את חזיונותיו על ברברים נוודים במדבר סהרה. בנתיחה שלאחר המוות נתגלה כי להאוזר כבד ומוח קטן גדולים מהמקובל.

== הקשר היסטורי ==
הסרט עוקב אחר סיפורו האמיתי של קספר האוזר, על פי מכתביו שנמצאו עם גופתו ובעקבות פרטים שנתגלו לגבי כליאתו ושחרורו לחופשי. 

האוזר היה בן 17 כשנתגלה לראשונה בנירנברג, אך גולם בסרט על ידי ברונו שליינסטין, שהיה בן 41 בעת הצילומים.

== הפקה ==
ורנר הרצוג גילה את השחקן הראשי, ברונו שליינסטין, במסגרת סרט תיעודי על נגני רחוב. הרצוג הוקסם ממנו והציע לו לשחק בשניים מסרטיו: "המסתורין של קספר האוזר" ו-"סטרושק" , וזאת למרות שלא הייתה לו הכשרה כשחקן. סקירת חייו של שליינסטין מעלה מספר קווי דמיון לחייו של קספר האוזר, ואישיותו באה לידי ביטוי לעיתים קרובות גם על סט הצילומים.
בפרשנותו של הרצוג בגרסת ה-DVD של הסרט, הוא מספר כי שליינסטין נותר לבוש בתלבושת התפקיד למשך כל הצילומים, וכי הרצוג ביקר אותו פעם בחדר המלון שלו ומצא אותו ישן על הרצפה ליד הדלת, לבוש באותם בגדים.

הסרט צולם בעיר דינקלסבוהל (Dinkelsbühl) ובעיר הסמוכה הסלברג (Hesselberg) בגרמניה.

מספר יצירות מוזיקה קלאסיות שולבו בסרט, בהם יצירותיהם של יוהאן פכלבל, אורלנדו לאסוס, תומאזו אלבינוני וכן של וולפגנג אמדאוס מוצרט.

== פרסים ==
הסרט היה מועמד לפרס דקל הזהב בפסטיבל קאן בשנת 1975 וזכה בשלושה פרסים, בהם הפרס הגדול של חבר השופטים.

הסרט זכה בשלושה מפרסי הקולנוע הגרמני בשנת 1975, בהם הסרט הגרמני הטוב ביותר. למרות זאת הוא לא היה מועמד לפרס הסרט הזר הטוב ביותר במסגרת טקס פרסי האוסקר ה-48.

== שחקנים ==
* ברונו שליינסטין בתפקיד קספר האוזר
* וולטר לדנגסט בתפקיד מר דאומר
* בריג'יט מירה בתפקיד המשרתת
* ריינהרד הוף בתפקיד החוואי
* הרברט פריטש בתפקיד ראש העיר
* פלוריאן פריק בתפקיד גברת פלוריאן
* וילי סמלרוג בתפקיד מנהל הקרקס
* מיכאל קרוצ'ר בתפקיד לורט סטנהופ
* הנס מוסאוס בתפקיד איש לא ידוע

== קישורים חיצוניים ==

קטגוריה:סרטי 1974
קטגוריה:סרטים גרמניים המבוססים על סיפור אמיתי
קטגוריה:סרטים ביוגרפיים
רקטת קונגריב

רקטות קונגריב. שרטוט שהכין סר ויליאם קונגריב ב-1814.
רקטת קונגריב (באנגלית: Congreve rocket) הייתה סוג של ארטילריה רקטית בריטית שתכנן ופיתח סר ויליאם קונגריב ב-1804.

הרקטה פותחה בבית הנשק המלכותי בעקבות הניסיון שצברו הבריטים במלחמת אנגלו-מייסור השנייה, השלישית והרביעית בין חברת הודו המזרחית הבריטית לבין ממלכת מַייסוּר שבהודו. לאחר המלחמות נשלחו אל אנגליה רקטות מייסור אחדות, וב-1801 החל ויליאם קונגריב חוקר ומפתח רקטות שכמותן במעבדות בית הנשק המלכותי בווּלִיץ'. תצוגת הירי הראשונה של הרקטה, שהונעה בדלק מוצק, נערכה בווליץ' ב-1805. הבריטים השתמשו ברקטות קונגריב בהצלחה לא מבוטלת בים וביבשה במלחמות הנפוליאוניות ובמלחמת 1812. השימוש בהן פסק באמצע המאה ה-19.

==קישורים חיצוניים==

* 

קטגוריה:רקטות ארטילריות
קטגוריה:הממלכה המאוחדת: המצאות
אצ'י שטרו

אצ'י שטרו (באנגלית: Ernst Etchie Stroh; נולד ב-31 ביולי 1949) הוא בסיסט ישראלי לשעבר ומפיק סרטים הוליוודי בהווה.

==קורות חיים==
ארנסט (אצ'י) שטרו נולד בנוינקירכן שבאוסטריה. הוא עלה לישראל ושירת בלהקת חיל הים לצד שלמה ארצי. השתתף בתוכניות "וביום השלישי" (1968) ו"רפסודה בכחול" (1969).

לאחר שחרורו למד באוניברסיטה העברית סוציולוגיה ויחסים בינלאומיים וסיים לימודיו ב-1975.

ב-1973 הוקמה "גברת תפוח", להקת הליווי של שלמה ארצי, עם שטרו בתפקיד הבסיסט. בשנים 1982-1978 ליווה את שלמה ארצי במסע הופעות אינטימי ברחבי ישראל. ההופעה שעלתה באולמות קטנים רצה כ-500 פעם. בספטמבר 1982 הוקלטה הופעה כזאת לאלבום כפול בשם "שלמה ארצי ואצ'י בהופעה חיה בצוותא" (1983). שלמה ארצי לא היה מרוצה מהתוצאה וכעבור זמן קצר נאספו עותקי האלבום מן החנויות. מאז נחשב האלבום כפריט אספנים. כעבור 30 שנה, ב-3 בדצמבר 2013, יצא האלבום במסגרת מארז דיסקים הכולל את טרילוגיית האלבומים גבר הולך לאיבוד, דרכים וחצות.

שטרו היה מנכ"ל חברת התקליטים הד ארצי עד 1985.

ב-1987 עבר שטרו ללוס אנג'לס. ב-1992 הקים יחד עם רעייתו יעל את חברת ההפקות "Moonstone Entertainment". תחילה עסק בהפצת סרטי פעולה דלי תקציב, וב-1996 עבר להפקת והפצת סרטי איכות. כיום, יעל משמשת כנשיאת החברה.<ref></ref> 

עד היום (2012) הפיק 22 סרטי קולנוע, ביניהם של הבמאים: אלן רודולף, רוברט אלטמן, מייק פיגיס ושמעון דותן.

ב-2006 היה שטרו אורח פסטיבל הקולנוע ה-23 בירושלים.

== פילמוגרפיה (כמפיק) <small><ref></ref></small> ==

* (2019) Running with the Devil 
* The Other Side of the Wind (2018)
* Hangman (2017)
* Ray Meets Helen (2017)
* (2017) Vengeance: A Love Story - נקמה סיפור אהבה
* Falcon Rising (2014)
* (2011) Shahar hadash - The Howling: Reborn
* House of Boys (2009)
* Making of 'Diamond Dogs' (2008)
* Wu ji (2005)
* Checking Out: Mike Figgis & Hotel (2005)

* He ni zai yi qi (2002)
* Hotel (2001
* Hidden Agenda (2001)
* Couse of Death (2001)
* (Wilder (2000
* Dancing at the Blue Iguana (2000)
* The List (2000)
* Stranger Than Fiction (2000) - מעבר לכל דמיון
* The Intern (2000) - המתמחה
* Miss Julie (1999) - נשארים לחג
* Kimberly (1999)
* Thick as Thieves (1999)
* Cookie's Fortune (1999)
* When Justice Fails (1999)
*Digging to China (1997) - כוח הלב
*(1997) Ha-Ahava Menatzahut - The Only Thrill - האהבה מנצחת
*(1997) Ha-Ahava Sh'Ahrai - Afterglow - האהבה שאחרי
*Laws of Deception (1997)
*Coyote Run (1996)
*Blackout (1996)

== פרטים אישיים ==
שטרו נשוי ליעל ולהם שני ילדים: אילון ושחר.
==קישורים חיצוניים==

* אתר חברת ההפקות של שטרו [http://www.moonstonefilms.com מונסטון אנטרטיינמנט]

== הערות שוליים ==

קטגוריה:ישראלים שנולדו ב-1949
קטגוריה:עולים בשנות ה-1960
קטגוריה:בסיסטים יהודים
קטגוריה:זוכי פסטיבל הזמר והפזמון
קטגוריה:חברי להקת חיל הים
קטגוריה:מפיקי קולנוע יהודים אמריקאים
קטגוריה:מהגרים מישראל לארצות הברית
ז'וזף לנסון

לוח הנצחה ביד ושם לחסיד אומות העולם מצרפת ז'וזף לנסון
חסידת אומות העולם תרז נורי (מימין) עם שתי ניצולות השואה שולה לינדמן ומרים מנוילוביץ בכפרה בצרפת
ז'וזף לנסון (בצרפתית: Joseph Lançon) (1900 (?) – 1944), היה חסיד אומות העולם מצרפת שנרצח על ידי הנאצים.

==פעילותו בתקופת השואה==
לנסון היה קתולי, אלמן, שחי עם ילדיו בחווה בוייז'י-פונסנה, כפר קטן בהרי האלפים הצרפתיים, מאות מטרים מגבול שווייץ. במהלך הכיבוש הגרמני הבריח לנסון מאות פליטים אל מעבר לנחל ארמנס שעל גבול צרפת-שווייץ, אל שווייץ, וזאת על פי בקשתו של האב ז'אן ז'וזף רוזה, שהיה הכומר בכפר. ללנסון סייעו אחרים, בהם בתו הגדולה תרז (Thérèse Lançon-Neury).

===עדות על פעילותו===
מעדותה של טוני ארמן, ניצולת שואה:

==תפיסתו של לנסון ורציחתו==
לנסון ביצע את מעשי ההצלה מתוך אלטרואיזם ולא ביקש לקבל תמורה. ב-1943 נתפס לנסון אך שוחרר ומאז חי במסתור. ב-10 בפברואר 1944, בעקבות הלשנה, נעצר לנסון שוב על ידי הגסטפו, עם שותפים נוספים לרשת ההברחה, בהם ז'אן רוזה. העצורים הועברו למעצר באנמס . במרס הועברו למחנה הריכוז קומפיין ובאפריל הועברו לאושוויץ. בינואר 1945 הועברו לגרוס-רוזן ובפברואר - לדורה-מיטלבאו. באפריל הועברו לברגן-בלזן, שם נספה לנסון, ככל הנראה, ימים מעטים לפני שהגיעו למקום כוחות הצבא הבריטי ושחררו את אסירי המחנה. גם רוזה נספה בימים אלה, ככל הנראה.

==הנצחתו==
ב-1989 הכיר יד ושם בלנסון ובבתו, תרז נורי, בתור חסידי אומות העולם. ביולי 2011 קיבלה תרז נורי את אות לגיון הכבוד הצרפתי. תרז נורי מתה בינואר 2014.

בכפר וייז'י-פונסנה קרוי גן ילדים על שם לנסון.

==קישורים חיצוניים==
* [http://www.yadvashem.org/he/righteous/stories/lancon על ז'וזף לנסון] באתר יד ושם
* [http://www.ajpn.org/juste-Joseph-Lancon-1613.html על לנסון], באתר חסידי אומות העולם מצרפת 

==הערות שוליים==

קטגוריה:צרפתים חסידי אומות העולם
קטגוריה:חסידי אומות העולם שנרצחו
קטגוריה:מצילים בשואה: צרפת
מעריב לילדים

סמליל המגזין כ"צ'ופר"
מעריב לילדים היה ירחון מבית ג'וניר מדיה (בעבר תחת מעריב ותכלת תקשורת) שפונה לילדים. כל עיתון עוסק בנושא אחר (סרטים, תוכניות טלוויזיה או מופעים, טבע ובעלי חיים) או כל דבר אחר שקשור בעולם הילדים ורלוונטי בזמן. העיתון החל לצאת בשנת 1988 כמוסף של הירחון "את" תחת השם "צ'ופר". עורכיו הראשונים היו יחיאל לימור (שפרש לאחר כשנה) ועשי (עשהאלה) וינשטיין, שהמשיכה לערוך את העיתון לבדה.

ב-1994 הוחלף שם העיתון ל"מעריב לילדים". באפריל 2019 העיתון שינה את מתכונתו והפך משבועון לירחון, אך לא החזיק זמן רב תחת מתכונת זו וגליונו האחרון, גיליון 1277, יצא במאי 2020.

== מדורים בולטים בעיתון (במתכונתו כשבועון) ==
*השלט: מדור טלוויזיה. במדור 'רכילות' חמה, חידות על סדרה, 5 עובדות על, מי אני והמלצת תוכנית השבוע.
*שוקי: בכל עיתון מופיע הקומיקס שנכתב על ידי הקוראים. הקוראים שולחים את משפטי הבועות לקומיקס.
*ארתור ובלו: כמעט בכל עיתון מופיע קומיקס המספר על עלילות ארתור, בלו וחבריו.
*עושים צחוק: מדור הבדיחות של העיתון. הבדיחות נשלחות על ידי הקוראים.
*הכו את המומחה: במדור זה מופיעות שאלות בתחומי החיים השונים המעניינים את הילדים שנשלחו למומחה בעוד שהוא מנסה לענות עליהן.
*כתוב בכוכבים: מדור אסטרולוגית מזלות לילדים.
*שלוש ארבע לעבודה: חידות, סודוקו וזהו את המפורסם. השולחים עם תשובות נכונות זוכים בפרסים.
*בוחן עצמי: שאלות כאשר שמחברים את הנקודות יוצא מן תיאור עליך. את המדור כותבת מאיה בניטה.
*קומי קומיקס: במדור ניתן מדריך לציור דמות ציור והנכונים זוכים בובות אנגרי בירדס (מאז גיליון 901). את המדור כותב דובי קייך.
*העולם של מוגובי: מדור פרסום לעולם של מוגובי.את המדור כותב "מוגו-הוק".המדור מדבר על חייו של הילד שכאילו כותב את המדור ועל מה שקורה בעולם, פורסם בעבר.
*מושון: קומיקס הומוריסטי שפורסם בעבר.
*לא שפוי: מדור הומור.
*קומיקס של אורי פינק: כולל קומיקס דו-עמודי הומוריסטי מאת אורי פינק, בדרך כלל סופר שלומפר, זבנגלה או סיפורי גוגי וכן קומיקס בהמשכים עם עלילה יותר מורכבת (כגון שרברב הזמן ושלהבת והגולם).
*עצה אישית: פסיכולוג שעוזר ונותן עצות לילדים בעת צרה.
*מדור המתיחות של תומאס: כל שבוע תומאס מתקשר למקום אחר פעם אחת לחוף הים פעם אחת לחנות ספרים פעם אחת לאולם הופעות ובעזרת שיחת הטלפון המצחיקה מותח אותם

== כותבים בעיתון ==
עורך העיתון עד שנת 2014 היה אלון צרפתי. מ-2014 ממלאת את מקומו שירי ברייט. בעיתון כותבים גם כתבי נוער המשמשים ככתבי מעריב לנוער, וכן כותבים מבוגרים. לעיתים מתפרסם מדור חד-פעמי של ילד שנבחר ממערכת העיתון. להלן רשימת כותבי מדורים:
*דובי קייך: מאייר.
*מאיה בניטה: כתבת לשעבר.
*דנה שמש: כתבת ראשית.
*עמיר דומיניץ: כותב המדור "הכה את המומחה".
*זהר איוניר: אסטרולוג, כותב המדור כתוב בכוכבים.

== מועצת החכמים ==
מועצת החכמים היא קבוצת ילדים שמשפיעה על העיתון בדרכים שונות. כדי להצטרף למועצת החכמים צריך להיות מעל גיל 7 ולשלוח את הפרטים הבאים: שם, שם משפחה, גיל, עיר, תמונה שלך ואישור מההורים. כיום המועצה מונה כ-25 ילדים. את מועצת החכמים ניתן למצוא ב"אתר" העיתון, שהוא למעשה נמצא בתוך האתר דף הבית הראשון שלי.

== הערות שוליים ==

קטגוריה:ישראל: עיתוני ילדים ונוער
קטגוריה:ישראל: שבועונים
קטגוריה:מעריב
קטגוריה:מעריב לנוער
פטר ביקסל

פטר ביקסל (בגרמנית: Peter Bichsel, נולד ב-24 במרץ ב-1935 בלוצרן בשווייץ) הוא סופר שווייצרי, ידוע בעיקר בזכות סיפוריו הקצרים.

ביקסל גדל כבן של בעל מלאכה בלוצרן ובגיל 15 עבר באולטן. בסמינר למורים בזולותורן הוא למד הוראה ובשנת 1956 הוא התחתן עם השחקנית טרזה שפרי ולהם שני ילדים. בשנת 1957 הצטרף למפלגה הסוציאל-דמוקרטית של שווייץ, ממנה פרש בשנת 1995. הוא מגדיר עצמו כסוציאליסט והיה חבר קרוב של הסופר מקס פריש.

יצירותיו כוללים את "עונות השנה" (1967), "סיפורי ילדים" (1969) "אצל העיר פריס" (1993; ראה אור בעברית בהוצאת בבל, 2002, בתרגום חנן אלשטיין ויפתח הלרמן-כרמל).

==קישורים חיצוניים==

* 
* 

קטגוריה:סופרים שווייצרים כותבי גרמנית
קטגוריה:זוכי פרס שארל ויון למסאות אירופית
קטגוריה:שווייצרים שנולדו ב-1935
תאודו טיווט

מראה חיצוני של האולם הביתי, "ז'ופה"
תאודו טיווט (במונטנגרית: KK Teodo Tivat), היא קבוצת כדורסל מונטנגרית מהעיר טיווט שעל חוף מפרץ קוטור, המתמודדת באופורטוניטי ליגה ובליגה הבלקנית.

== היסטוריה ==
הקבוצה הוקמה בשנות ה-90 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006, לאחר פירוקה של המדינה המשותפת של סרביה ומונטנגרו. בסיום עונת 2008/09 העפילה הקבוצה לליגה הבכירה. מאז מסיימת הקבוצה באופן קבוע בפלייאוף העליון ונחשבת לקבוצה יציבה. החל מעונת 2012/13 משתתפת הקבוצה בליגה אירופאית, הליגה הבלקנית

הקבוצה מארחת באולם ז'ופה בעיר, שנבנה בשנת 1985 ומכיל 1,000 מקומות ישיבה.

==קישורים חיצוניים==
* 
* [http://www.eurobasket.com/team.asp?Cntry=MONTENEGRO&Team=9952&Page=0 עמוד הקבוצה באתר יורובסקט]

קטגוריה:קבוצות כדורסל מונטנגריות
מסיר מוך

שימוש במסיר מוך
מסיר מוך (באנגלית: Lint remover) הוא כלי ניקוי המורכב מגליל של סרט דביק חד צדדי המותקן על גבי גלגלת עם ידית. המכשיר מאפשר הסרת מוך או סיבים קטנים אחרים מביגוד, ריהוט, מצעים ועוד. 

לקבלת התוצאות הטובות ביותר יש להעביר את מסיר המוך מספר פעמים ובחוזקה על האזור הנגוע עד שכל הסיבים מוסרים. לאחר כל שימוש יש להסיר את שכבת סרט הדבק העליונה בגליל. כאשר כל שכבות הדבק בגליל נגמרות ניתן לרכוש גליל חדש למכשיר בנפרד. 

מסיר המוך מאפשר סיבוב מהיר של 360 מעלות המאפשר הסרה קלה של סיבים עקשנים, בהם שיער בעלי חיים. המוצר פופולרי בקרב בעלי כלבים וחתולים, שכן הוא מאפשר להסיר גם את שיערותיהם מבדים, שטיחים וכדומה.

==קישורים חיצוניים==

קטגוריה:כלי ניקוי
קטגוריה:ארצות הברית: המצאות
Oops! I Did It Again: The Best of Britney Spears

Oops! I Did It Again: The Best of Britney Spears (בעברית: אופס! עשיתי זאת שוב - מיטב השירים של בריטני ספירס) הוא אלבום האוסף הלא רשמי של זמרת הפופ האמריקאית, בריטני ספירס. האלבום יצא לאור ב-18 ביוני 2012. תחת חברת התקליטים RCA.

==רקע והפקה==
שלא כמו כל אלבום אוסף להיטים סטנדרטי, האלבום אינו מכיל רק להיטים או סינגלים, אלא גם שירים אחרים של ספירס שלא זכו לחשיפה לאורך השנים. האלבום מכיל 16 שירים, רק חמישה מתוכם יצאו בעבר כסינגלים: Oops!... I Did It Again, ...Baby One More Time, Born to Make You Happy ,Anticipating ,I'm a Slave 4 U.

בניגוד לאלבום אוסף רשמי, האלבום אינו זכה לחשיפה או אף להודעה רשמית של ספירס, או חברות התקליטים שלה על שחרור האלבום, על כן שחרורו הפתיעה את הקהל ואת המבקרים. על פי חברות התקליטים האלבום אינו מהווה אלבום אוסף רשמי אלא יותר מאין שחרור מחדש של השירים המופיעים בו.

== רשימת רצועות ==

==קישורים חיצוניים==

קטגוריה:אלבומי בריטני ספירס
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
קטגוריה:אלבומי חברת RCA רקורדס
רנדי בארנס

אריק רנדולף "רנדי" בארנס (באנגלית: Eric Randolph "Randy" Barnes; נולד ב-16 ביוני 1966) הוא אתלט עבר מארצות הברית. הוא אלוף אולימפי, סגן אלוף עולם ושיאן עולם (1990–2021) בהדיפת כדור ברזל.

== ביוגרפיה ==
בארנס נולד בצ'ארלסטון, מערב וירג'יניה וגדל בסנט אלבנס, מערב וירג'יניה.

באולימפיאדת סיאול (1988) זכה בארנס במדליית כסף בהדיפת כדור ברזל בתוצאה של 22.39 מטר, אחרי אולף טימרמן ממזרח גרמניה שקבע שיא אולימפי חדש של 22.47 מטר ולפני ורנר גינתר משווייץ (21.99 מטר).

===שיאן עולם===
בתחרות שנערכה באולם בלוס אנג'לס ב-20 בינואר 1989 קבע בארנס בהדיפת כדור ברזל שיא עולם חדש של 22.66 מטר, תוצאה טובה מזו שקבע באצטדיון באותה העת. חודשיים לאחר מכן, באליפות העולם באתלטיקה באולם שנערכה בבודפשט, הונגריה במרץ אותה שנה הוא זכה במדליית כסף בהדיפת כדור ברזל בתוצאה של 21.28 מטר, אחרי אולף טימרמן (21.75 מטר).

בתחרות שנערכה בווסטווד, לוס אנג'לס, קליפורניה ב-20 במאי 1990 קבע בארנס בהדיפת כדור ברזל שיא עולם חדש של 23.12 מטר, שיפור לשיאו בן השנתיים של אולף טימרמן (23.06 מטר). שיא זה החזיק מעמד 31 שנים ונשבר על ידי בן ארצו ראיין קראוזר (23.37 מטר).

===השעיה לאחר שימוש באימרוץ===
בארנס הושעה ל-27 חודשים לאחר שנימצא שהשתמש בסטרואידים אנאבוליים, מתילטסטוסטרון בתחרות שנערכה במאלמה, שוודיה ב-7 באוגוסט 1990. בעקבות ההשעיה נמנע ממנו להשתתף באולימפיאדת ברצלונה (1992).

===סגן אלוף עולם===
באליפות העולם באתלטיקה שנערכה בשטוטגרט, גרמניה בשנת 1993 זכה בארנס במדליית כסף בהדיפת כדור ברזל בתוצאה של 21.80 מטר, אחרי ורנר גינתר (21.97 מטר) ולפני אלכסנדר באגץ' מאוקראינה (20.40 מטר).

באליפות העולם באתלטיקה שנערכה בגטבורג, שוודיה בשנת 1995 זכה בארנס במדליית ארד בהדיפת כדור ברזל בתוצאה של 20.41 מטר, אחרי בן ארצו ג'ון גודינה (21.47 מטר) ומיקה הלווארי מפינלנד (20.93 מטר).

===אלוף אולימפי===
באולימפיאדת אטלנטה (1996) זכה בארנס במדליית זהב בהדיפת כדור ברזל בתוצאה של 21.62 מטר, לפני ג'ון גודינה (20.79 מטר) ואלכסנדר באגץ' (20.75 מטר).

באליפות העולם באתלטיקה שנערכה באתונה, יוון בשנת 1997 סיים בארנס רק במקום 13 בהדיפת כדור ברזל בתוצאה של 19.51 מטר.

===השעיה לכל החיים===
בשנת 1998 נמצא בארנס שהשתמש באנדרוסטנדוין, סטרואיד שמשמש כהורמון. לטענתו, לא ידע שזהו חומר אסור לשימוש. הוא הושעה מהמשחקים האולימפיים לכל חייו.

== שיאים אישיים ==
===אצטדיון===
* הדיפת כדור ברזל: 23.12 מטר (1990), שיא עולם בעבר

===אולם===
* הדיפת כדור ברזל: 22.66 מטר (1989), שיא עולם בעבר

== ראו גם ==
* התפתחות שיא העולם בהדיפת כדור ברזל 

== קישורים חיצוניים ==

קטגוריה:הודפי כדור ברזל אמריקאים
קטגוריה:אלופים אולימפיים: הדיפת כדור ברזל (גברים)
קטגוריה:אתלטים באולימפיאדת סיאול (1988)
קטגוריה:אתלטים באולימפיאדת אטלנטה (1996)
קטגוריה:אתלטים שהורשעו באימרוץ
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:אמריקאים שנולדו ב-1966
פאדל ג'עאיבי

פאדל ג'עאיבי (ערבית: الفاضل الجعايبي; נולד ב-10 בדצמבר 1945) הוא מחזאי ובמאי תוניסאי.

== חייו ==
ג'עאיבי נולד באריאנה ליד עיר הבירה תוניס, ולמד תיאטרון בצרפת בשנים 1967 – 1972. בשנת 1976 הוא הקים, יחד עם ג'לילה בכר, את קבוצת "התיאטרון החדש", ובשנת 1993 את "הפקות פמיליה". 

הוא יצר יותר מעשרים הצגות וארבעה סרטים.

בשנת 2009 התקבל למסדר האמנויות והספרות.

==קולנוע==
* החתונה 1978
* ערבים 1988
* צ'יצ'כאן 1992
* שגעון 2005

==קישורים חיצוניים==

* סצנה מתוך [http://abumidian.wordpress.com/hebrew/tirgumim/mitahavim/ "מתאהבים ומתכסחים בקפה מדבר"]

קטגוריה:מחזאים
קטגוריה:תוניסאים
קטגוריה:ילידי 1945
קרב רובוטים

קרב רובוטים בו אחד הרובוטים מתקיף את השני באמצעות [[דיסק חיתוך]]
הרובוט "Sir Killalot" שהשתתף בעונה השנייה של הסדרה [[Robot Wars אשר מצויד בפטיש ומלקחיים]]
קרב רובוטים היא תחרות בה שני רובוטים או יותר משתמשים בשיטות שונות על מנת להרוס או להשבית את הרובוט/ים היריב/ים. נכון להיום, ברוב המקרים הרובוטים הללו נשלטים על ידי מפעילים באמצעות שלט רחוק, אם כי יש יוצאים מן הכלל. כיום ישנם עשרות תחרויות של קרבות רובות הנערכות בכל שנה ברחבי ארצות הברית ובמדינות נוספות ברחבי העולם.

הרובוטים בתחרויות יכולים לבוא בכל הצורות והגדלים. על מנת להיות אפקטיבי, רובוט המשתתף בקרבות הרובוטים חייב להיות מסוגל הן לפגוע ברובוט היריב תוך כדי שהוא מגן על עצמו מפני הרובוט היריב. הטקטיקות אשר בהן עושים שימוש מפעילי הרובוטים ומעצבי הרובוטים רבות. למרות שישנם רובוטים המצוידים בכלי נשק רבים, לרוב הרובוטים שנוטים לנצח בתחרויות הרובוטים ממוקדים בצורה אחת של התקפה. החוקים הרשמיים בתחרויות קרבות הרובוטיים השונות אוסרים לרוב שימוש בנשקים/טכנולוגיות שונות אשר נחשבות מסוכנות מדי, או בלתי הוגנות - כגון שימוש ברשתות, נוזלים, טילים, חומרי נפץ, ואש.

למרות שבניית הרובוטים המשתתפים בקרבות הרובוטים עשויה לעלות אלפי דולרים ולהיות כרוכה במאות שעות עבודה, ישנם בתי ספר המנצלים הזמנות זו על מנת לאפשר לתלמידיהם לבנות רובוטים שישתתפו בקרבות רובוטים במהלך קורסים שמיועדים ללמד עיצוב וטכנולוגיה מכנית.

בארצות הברית ובבריטניה קרבות הרובוטים שודרו בעבר במשך תקופה מסוימת בתוכניות משלהם ברשתות טלוויזיה שונות. תוכניות קרבות רובוטים בולטות כללו את BattleBots (ברשת קומדי סנטרל), Robot Wars (ברשת BBC Two), ו-Robotica (ברשת TLC). לאורך השנים קרבות הרובוטים זוכים מדי פעם גם לאזכורים בעיתונות ובתוכניות הבידור.

== ראו גם ==
* רובוטיקה

==קישורים חיצוניים==

קטגוריה:תחרויות רובוטיקה
לורנס קלמן

לורנס קלמן (באנגלית: Lawrence Kelemen) הוא רב אורתודוקסי ומרצה בינלאומי.

כתב מגוון ספרים וביניהם, "Permission to Believe" ("רשות להאמין", בהוצאת "תרגום", ירושלים, 1990), "Permission to Receive" ("רשות לקבל", בהוצאת "תרגום", ירושלים, 1994) ו-"To Kindle A Soul" ("להאיר נשמה" בהוצאת "תרגום" ירושלים, ובהוצאת "ליויתן", 2001). קלמן גם תרגם את הטקסט הקלאסי של תאוריית הפדגוגיה "לנטוע ולבנות" (בהוצאת "Feldheim" / "פלדהיים", 1999).

פירושו<ref></ref> בעניין טיעון העד, הדן בהשלכות התאולוגיות של מעמד הר סיני, נחשב לחדשני.

==קישורים חיצוניים==
* 
* [http://www.simpletoremember.com/authors/a/rabbi-lawrence-kelemen/ הרצאות ומאמרים על ידי לורנס קלמן]
* [https://web.archive.org/web/20130214053602/http://www.targum.com/section.php/106/1/kelemen--lawrence ספריו של לורנס קלמן]

==הערות שוליים==

קטגוריה:רבנים ישראלים
קטגוריה:רבנים אורתודוקסים
צימאון (אלבום)

צימאון הוא האלבום ה-22 של הזמר היוצר הישראלי שלמה ארצי שיצא ב-22 במרץ 2002.
== הפקה ==
האלבום יצא שנתיים אחרי אלבומו הקודם של ארצי אהבתיהם, ושש שנים אחרי אלבומו הקודם שהכיל שירים מקוריים שהוא כתב והלחין - שניים. הוא הוזמן מראש במאה אלף עותקים ובעקבות צאתו לחנויות הגיע ל-132 אלף עותקים בתור 17 ימים, שלושה שירים מהאלבום הגיעו למצעד השנתי תשס"ב (2002), וארצי עצמו זכה בתואר "זמר השנה" באותה שנה. לאלבום צורף הקליפ של הסינגל - "בשקט בשקט" בתור הרצועה ה-16 באלבום.

האלבום כולל בתוכו שיר "נסתר", ששמו הוא: "[https://www.youtube.com/watch?v=r9XCs5lx_EI ימי הולדת]". השיר מתנגן לאחר הרצועה האחרונה באלבום (לא לקחתי ללב).

== רשימת רצועות ==

==משתתפים באלבום==
* שלמה ארצי - שירה, הפקה מוזיקלית
* טל שגב - פסנתר, קלידים, בס, קולות, עיבודים, הפקה מוזיקלית
* ערן וייץ - גיטרות, תכנות תופים, קולות, עיבודים, הפקה מוזיקלית
* גיל פלדמן - אקורדיון, קלידים, עיבודים, הפקה מוזיקלית
* אבי סינגולדה - גיטרות, בוזוקי, עיבודים
* בנצי גפני - בס
* אלון הלל - תופים
* בן ארצי - פסנתר
* ניצן עין-הבר - חליליות
* רוני עברין - כלי הקשה

==וידאו קליפים==
* בשקט בשקט - (במאים:יריב הורוביץ ושלמה ארצי)
* להציל אותך

==סינגלים==

==קישורים חיצוניים==

* [http://www.youtube.com/playlist?list=PL0AEA98A8556DD1A8&feature=plcp שירי האלבום] באתר YouTube
* [http://www.tab4u.com/tabs/albums/1399_צימאון.html#shirim אקורדים לשירי האלבום] באתר [http://www.tab4u.com/ tab4u]
* [http://shironet.mako.co.il/artist?type=disc&lang=1&prfid=975&discid=10 מילים ואקורדים לשירי האלבום] באתר [http://shironet.mako.co.il שירונט]
* [https://web.archive.org/web/20171201031050/http://mooma.mako.co.il/Discs.asp?ArtistId=1524&AlbumId=40491 האלבום] באתר [https://web.archive.org/web/20171201031050/http://mooma.mako.co.il/ mooma]
* 

==הערות שוליים==

קטגוריה:אלבומי 2002
קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
הקומנדו הסקוטי מספר 11

הקומנדו הסקוטי מספר 11 (באנגלית: "No. 11 (Scottish) Commando") הייתה יחידת קומנדו בגודל של גדוד שהוקמה במסגרת מטה מבצעים משולבים של הצבא הבריטי במלחמת העולם השנייה. היחידה הוקמה בסקוטלנד וחייליה לבשו את הכומתה הסקוטית "תאם או'שאנטר" הידועה בפומפון שעל קצה.

היחידה הוקמה כחלק מכוח "לייפורס" (Layforce) בפיקודו של הקולונל רוברט לייקוק (Robert Laycock), שאיחד מספר יחידות קומנדו. במסגרת "לייפורס" שהיה איחוד אד הוק של מספר יחידות קומנדו, נקראה היחידה "גדוד C". לאחר הקמתה בסקוטלנד, ומספר חודשי אימונים, במיוחד בלוחמה אמפיבית, נשלחו חיילי הקומנדו למשימות חיל מצב בקפריסין. מפקד היחידה היה לייטננט קולונל ריצ'רד פדר (Richard Pedder).

ב-9 ביוני 1941 נשלחו חיילי היחידה למשימת נחיתה מן הים בשפך הליטני במסגרת הפלישה לסוריה וללבנון שנועדה לכבוש מדינות אלו מידי אנשי צרפת של וישי ולמנוע נפילתן לידי מדינות הציר.

הכוח יצא לדרכו ב-7 ביוני, יום לפני הפלישה המתוכננת, כשהוא מפליג בספינת התובלה "גלנגייל" (HMS Glengyle), בליווי משחתות, ומטרתו לנחות בשפך הליטני ולהכשיר את מעבר הדיוויזיה האוסטרלית ה-7 בנהר. ברגע האחרון בוטלה המשימה, והספינות שבו לפורט סעיד. מיד עם הגיען לפורט סעיד קיבלו את הפקודה לשוב, והכוח הונחת בשפך נהר הליטני בלילה שבין ה-8 ביוני וה-9 ביוני.

כאשר נחת הכוח בשפך הנהר, חלה טעות. מחצית הכוח נחתה מדרום לנהר ומחצית מצפונו. עקב העיכוב במשימה החלה בינתיים הדיוויזיה האוסטרלית את התקדמותה, והכוח לא מצא עצמו בעורף האויב, אלא בלב אזור הלחימה כשהוא מנותק לשניים על ידי הנהר. הכוח הצליח לגבור על אנשי וישי, ולחבור אל האוסטרלים, במחיר של 231 הרוגים ופצועים, כחצי מהכוח שנחת. מפקד הכוח, ריצ'רד פדר, נהרג אף הוא בפעולה.

לאחר המערכה בסוריה ובלבנון, הוחזרה שארית הכוח לקפריסין. "לייפורס" פורק, ויחד עמו הקומנדו הסקוטי. רבים מיוצאי הקומנדו הסקוטי מס' 11 המשיכו בשירות ביחידות קומנדו אחרות במטה המבצעים המשולבים. חלקם, כולל קולונל רוברט לייקוק, השתתפו בנובמבר 1941 במבצע פליפר של יחידת קומנדו בריטית שנחתה הרחק מאחורי קווי הגרמנים בלוב בניסיון שלא צלח לחטוף את הגנרל רומל.

==הערות שוליים==

קטגוריה:יחידות צבא בריטניה במלחמת העולם השנייה
קטגוריה:המערכה בסוריה ובלבנון במלחמת העולם השנייה
קטגוריה:בריטניה: יחידות מובחרות
זיפזיף

קיר לבנים שהוכנו מזיפזיף, כנראה בעשור השלישי של [[המאה ה-20, בבניין ברחוב שלוש בנווה צדק]]
כריית זיפזיף על שפת הים ב[[שבי ציון, 1939]]
זיפזיף, בעברית ישראלית, הוא שם גנרי לחול שפת הים, הכולל גרגירי חול, חלוקי אבנים ממקורות שונים, ושרידי יצורי הים, כגון צדפים, קונכיות, הנפלטים אל חוף הים בכוח תנועת הגלים.

עד מחצית המאה ה-20, היה מקובל בארץ ישראל לכרות זיפזיף בחוף הים ולשאת אותו על גבי בהמות הובלה, במיוחד גמלים או בעגלות, אל אתרי בנייה ואתרי יציקת לבנים. רבים מלבני הבתים שנבנו באותן שנים בתל אביב, עשויים מזיפזיף מעורב בחומרי הדבקה, כגון מלט. הובלת הזיפזיף נעשתה על ידי מובילים ערבים, שנקראו גמלים, ובשל חשיבותה אז לבנייה החדשה, הייתה אחת העבודות אשר החלוצים ניסו להשתלם ולהשתלב בהן, כחלק מהשאיפה לעבודה עברית, בעשור השלישי והרביעי של המאה ה-20. בשנת 1963 מינה שר הפיתוח והשיכון, יוסף אלמוגי, ועדה בראשות פרופ' בן-חור. על הוועדה (ועדת הזיפזיף) היה לבדוק האם כריית הזיפזיף בחוף הים משפיעה על "נסיגת" החוף. בדו"ח הוועדה שהוגשו לשר בפברואר 1964 הומלץ להפסיק כל כריית זיפזיף בשפת הים. לכן בשל המודעות לשמירה על משאבי הטבע, ובשל חסרונותיו של הזיפזיף, העשוי חומרים אורגניים, זנחו אותו האדריכלים והבנאים לטובת חומרי בנייה אחרים. כיום רוב השימוש בו הוא לדקורציה ונוי של מבנים וגנים.

== קישורים חיצוניים ==

*אדיב גל, [http://www.tene-eco.co.il/Default.asp?PageId=11027&FragmentId=100396 הגיעו לחוף מבטחים], באתר tene-eco

קטגוריה:חומרי בניין
קטגוריה:ישראל: אדריכלות
Half-Life: Opposing Force

Half-Life: Opposing Force היא חבילת הרחבה של משחק הירי בגוף ראשון Half Life. משחק פותח על ידי Gearbox Software ו-Valve Corporation ופורסם לראשונה על ידי Sierra Entertainment ב-1 בנובמבר 1999. זוהי חבילת ההרחבה הראשונה של Half Life. המשחק יצא בסטים ב-28 בספטמבר 2005.

== עלילה ==
עלילת המשחק מתרחשת במקביל לאירוע עלילת Half Life, אך היא מתמקדת באירועים מנקודת המבט של נחת אמריקאי (דמויות האויב במשחק המקורי). המשחק משלב בחוכמה חלק מהאירועים המקוריים של המשחק Half Life, באופן בו השחקן מדי פעם מבחין במהלך המשחק בגורדון פרימן, דמות השחקן במשחק המקורי, ומבקר במספר מקומות מהמשחק הראשון.

השחקן מגלם במשחק זה את רב"ט אדריאן שפרד, אשר נשלח יחד עם צוות נחתים לנטרל מתקן מחקר תת-קרקעי ענק בשם "בלאק מסה" באזור ניו מקסיקו. אף על פי כן, לאחר שמטוס התובלה של צוות הנחתים נורה ומופל שפרד מופרד מיתר חברי הצוות שלו, והוא מצטרף בהמשך לניצולים הפזורים ברחבי המתקן אשר נלחמים על חייהם.

== קישורים חיצוניים ==

* 

* 
* [https://web.archive.org/web/20010124062100/http://www.sierrastudios.com/games/opposingforce/ האתר הרשמי] - כפי שנשמר במטמון של ארכיון האינטרנט ב-24 בינואר 2001

קטגוריה:משחקי וידאו משנת 1999
קטגוריה:Half-Life
קטגוריה:משחקי וידאו שפותחו בארצות הברית
ולדימיר קיסנקוב

ולדימיר סרגייביץ' קיסנקוב (ברוסית: Владимир Сергеевич Кисенков; נולד ב-8 באוקטובר 1981 בקלוגה שברוסיה) הוא כדורגלן רוסי המשחק בעמדת המגן הימני.

==קריירת מועדונים==
התחיל לעסוק בכדורגל בלוקומוטיב קלוגה. ב-2004 עבר לויטיאז פודולסק. בשנים 2007–2010 שיחק בספרטק נלצ'יק. באוגוסט 2010 חתם בדינמו מוסקבה, אך בשל פציעה שקיבל באימון אחרי התנגשות עם קווין קוראני לא שיחק במועדון החדש עד סוף העונה, כאשר הוא ערך את הופעת הבכורה שלו רק במחזור הראשון של העונה הבאה מול לוקומוטיב מוסקבה. במשחק זה הקבוצה ספגה 2 שערים בעיקר בגלל טעותיו, וולדימיר עצמו קיבל הישנות פציעה. עד היום אותו משחק הוא היחיד שקיסנקוב ערך במדי דינמו. ב-12 ביולי 2012 הושאל לרוסטוב.

החל מעונת 2013/2014 החל לשחק בטום טומסק.

==אפיון משחק==
ידוע בשל בעיטותיו החזקות ממרחק. מאמנו הקודם מספרטק נלצ'יק יורי קרסנוז'אן ועוד אמן בעיטות ממרחק דמיטרי מולוש מכנים אותו כבעל אחת הבעיטות הכי חזקות בליגה הרוסית.

==קישורים חיצוניים==

* [http://rfpl.org/player/id2255 סטטיסטיקות ופרופיל] באתר התאחדות הכדורגל הרוסית 
* [https://web.archive.org/web/20120917045845/http://www.fc-rostov.ru/command/players/198 דף השחקן] באתר הרשמי של רוסטוב 

קטגוריה:כדורגלנים רוסים
קטגוריה:מגני כדורגל רוסים
קטגוריה:כדורגלני ספרטק נלצ'יק
קטגוריה:כדורגלני דינמו מוסקבה
קטגוריה:כדורגלני רוסטוב
קטגוריה:כדורגלני טום טומסק
קטגוריה:רוסים שנולדו ב-1981
אגרות ארץ ישראל

אגרות ארץ ישראל, שכתבו היהודים היושבים בארץ לאחיהם שבגולה מימי גלות בבל ועד שיבת ציון שבימינו הוא קובץ של איגרות יומנים של 83 איגרות של אנשי היישוב היהודי בארץ ישראל אל תפוצות ישראל, מאז העת העתיקה ועד העת החדשה, בעריכתו ועם ביאוריו של הביבליוגרף אברהם יערי. הקובץ יצא לאור ב-1946.

== כותבי האיגרות ==
כותבי האיגרות היו בחלקם עולים חדשים וחלקם וותיקים; מוצאם היה משלל קהילות יהודיות; והם התגוררו ביישובים ברחבי הארץ. מחברי האיגרות מתארים את מצב האוכלוסייה בארץ ומדיניות השלטונות כלפיה; הם מוסרים מידע על חיי התרבות והכלכלה ועל יחסי הקבוצות האתניות והעדות השונות, במיוחד על מעמד היהודים ואפשרויות המחייה להם בארץ. יערי השתדל להביא באוסף האיגרות מבחר מייצג של מחברים ויוצרים מבין האתרים והתקופות.

בין מחברי האיגרות שהובאו בקובץ: ירמיהו הנביא, רבן גמליאל הזקן, ראשי הקראים בירושלים, דניאל בן-משה אלקומסי, סהל בן מצליח הכהן, "המיוסרים" מטבריה, רבי שמואל ב"ר שמשון, הרמב"ן, אליהו מפרארא, יוסף דמונטנייא, יצחק לטיף, ר' עובדיה מברטנורא, תלמידו של רבי עובדיה, רבי ישראל מפירושא, דוד די רוסי, שמשון בק, רבי שלמה שלומיל מיינשרל, רבי ישעיה הלוי הורוויץ, אברהם רוויגו, אברהם ישמעאל חי סנגויניטי, ר' חיים אבולעפיה, ר' חיים אבן עטר, ר' אברהם גרשון מקיטוב, יוסף סופר, תלמידי הגר"א, רבי ישראל משקלוב, אריה נאמן, יהוסף שווארץ, אליעזר הלוי, מרדכי צורף, יעקב ספיר הלוי, יחיאל מיכל פינס, אברהם משה לונץ, אנשי ביל"ו, זאב יעבץ, הרב אברהם יצחק הכהן קוק, הלל יפה, יוסף ויתקין, אהרן דוד גורדון, יוסף טרומפלדור, חיים ארלוזורוב והעולים מתימן.

==ראו גם==
* אוצר מסעות
* מסעות ארץ ישראל של עולים יהודים (ספר)

== קישורים חיצוניים ==
* 

*
קטגוריה:ארץ ישראל: היסטוריה
קטגוריה:ארץ ישראל: נוסעים
קטגוריה:תולדות עם ישראל בארץ ישראל
קטגוריה:ספרי אברהם יערי
קטגוריה:ספרי ארץ ישראל
קטגוריה:ספרי 1946
קטגוריה:יומני מסעות